**David Karlsson** (s. 24. huhtikuuta 1981) on ruotsalainen jääpalloilija. Hän on ollut vuosien 2012 ja 2013 maalikuningas Ruotsin Elitserienissä.

Karlsson aloitti uransa jääpalloilijana Eskilstunassa, mutta vuodet Vetlanda BK:ssa olivat hänen varsinainen huippu-uransa alku. Kolmen Vetlanda-vuoden jälkeen hän siirtyi neljäksi kaudeksi tukholmalaisen Hammarbyn riveihin. Tänä aikana alkoi myös hänen maajoukkueuransa.

Syksyllä 2006 alkoi Karlssonin kaksivuotinen jääpalloura Venäjällä. Hänen ensimmäisen vuotensa 2006-07 seura oli Pervouralskin Uralski Trubnik ja seuraavana vuonna Krasnogorskin Zorki, jossa hän pelasi niin liigajoukkueessa kuin kakkosjoukkueessa.
Ensimmäinen vuosi Venäjällä Trubnikissa meni mainiosti, sillä hän oli kauden maalintekijätilastossa 7. tehden 49 maalia. Toinen kausi Zorkissa jäi lyhyeksi syntyneiden ristiriitojen vuoksi, joten Karlsson palasi jo joulukuussa 2007 Ruotsiin Hammarbyn riveihin.

Kaudeksi 2008 Karlsson palasi Hammarbyhyn, jossa hän pelasi seuraavat kaksi kautta. Hammarbyssä hän oli voittamassa Ruotsin mestaruuden keväällä 2010. Sen jälkeen hän on pelannut kaudesta 2010-11 lähtien Villa Lidköping BK:ssa.  Villan riveissä Karlssonista tuli kausilla 2011-12 ja 2012-13 Elitserienin maalintekijäkuningas. Samana keväänä 2012 Villa oli Ruotsin jääpallofinaalin hävinnyt osapuoli. Karlssonin ura Villasta jatkuu edelleen. Hän teki kesällä 2013 seuran kanssa kolmivuotisen sopimuksen. Paras saavutus Karlssonin pelaamissa joukkueissa Ruotsin Elitserienissä on ollut Hammarbyn hopeasija kaudella 2005-06 ja Villan hopeasija kaudella 2011-12.

Karlsson on pelannut viidet MM-kisat ja saavuttanut niissä yhden maailmanmestaruuden vuonna 2005. Kaikissa pelaamissaan kisoissa Karlsson on ollut parhaimpia maalintekijöitä. Vuoden 2007 MM-kisoissa hän oli alkusarjan paras maalintekijä 15 maalilla ja kisojen lopussa toiseksi paras Sergei Obuhovin jälkeen.

Vaikka Karlssonin maajoukkue-edustukset 2010-luvulla ovat jääneet vähäisiksi, paluu kaudella 2013-14 näyttää olevan mahdollista, sillä hän on noussut takaisin maajoukkueryhmään.

Saavutukset
-----------

**Maajoukkueessa**

* MM-kultaa: 2005,
* 4 MM-hopeaa 2006, 2007, 2008 ja 2010

**Seurajoukkueissa**

* Ruotsin mestaruus: 2010 Hammarbyssä
* Ruotsin mestaruushopeaa: 2006 Hammarbyssä ja 2012 Villassa

**Henkilökohtaisesti**

* Ruotsin Elitserienin maalikuningas: 2012 ja 2013

Lähteet
-------

* David Karlsson - International Bandy Database (ruotsiksi)
* David Karlsson - Zorkin sivuilla (Arkistoitu – Internet Archive) (venäjäksi)

### Viitteet

1. ↑  Bandy: Svenska stjärnor drar österut  25.4.2006. Radio/Sporten. Viitattu 6.12.2013, (ruotsiksi).
2. ↑  В "Зоркий" перешли Дэвид Карлссон и Йоран Розендаль  9.4.2007. Zorkin sivusto.  Arkistoitu 10.12.2013. Viitattu 6.12.2013, (venäjäksi).
3. ↑  Эскхульт и Карлссон вернулись в Швецию  28.12.2007. Zorkin sivusto.  Arkistoitu 10.12.2013. Viitattu 6.12.2013, (venäjäksi).
4. ↑  David Karlsson klar för Villa  1.5.2010. Nya Lidköpings tidningen.  Arkistoitu 10.12.2013. Viitattu 6.12.2013, (ruotsiksi).
5. ↑  Bandy: David Karlsson tillbaka på Zinken  Syksy 2010. Hammarby bandy.  Arkistoitu 12.12.2013. Viitattu 6.12.2013, (ruotsiksi).
6. ↑  Bandy: David Karlsson tillbaka på Zinken  Syksy 2010. Hammarby bandy.  Arkistoitu 12.12.2013. Viitattu 6.12.2013, (ruotsiksi).
7. ↑  Två Villaspelare till landslaget  28.11.2013. Skaraborgsbygden.  Arkistoitu 12.12.2013. Viitattu 6.12.2013, (ruotsiksi).
8. ↑  Skyttekungar 1931-2012 jimbobany.se.  Arkistoitu 3.12.2013. Viitattu 6.12.2013, (ruotsiksi).